## Opdatering af interesser.
Som et alternativ til deciderede blev der i 2006 oprettet en liste, hvor projektets bidragsydere kunne melde deres for et givent emne. Men nu tænker jeg, at det måske ville være fornuftigt at rydde lidt op i de brugere, som står på listen.
For at mindske risikoen for, at man får kontaktet en bruger, som har forladt projektet, kunne man få en bot til at fjerne brugere fra listen, som ikke har haft nogen bidrag i mindst et år. Men kan vi tillade os dette? Og er et år tilpas lang tid? -- 25. apr 2011, 17:36 (CEST)
Nu kender jeg ikke meget til botters måde at arbejde på, men kunne man som alternativ få en bot til - f.eks. en gang om måneden - at markere ud for hvert bidrag, hvor længe det er siden brugeren sidst har foretaget en redigering? På den måde fjerner vi ikke nogen fra listen, men giver samtidig læseren mulighed for at bedømme, om det kan betale sig at tage kontakt til en bestemt bruger... -- 26. apr 2011, 00:26 (CEST)
Man kunne også overveje, hvor stort problemet er - langt de fleste emner har ikke flere interesserede end at man manuelt kan tjekke deres bidrag. Og hvis man i et par år ikke har fundet tiden og inspirationen til at deltage i Wikipedia, kunne en henvendelse om et emne, man interesserer sig for, måske netop være det, der gjorde at man kom igen. -- 26. apr 2011, 00:33 (CEST)
Jeg synes egentlig det er fair at tænke tanken, at også relativt nye brugere skal kunne anvende listen - og at kontrollere en brugers bidrag er næppe blandt de første færdigheder, man lærer her på projektet. Derfor vil en eller anden form for markering nok være formålstjenstligt; ligesom en henvendelse kan tænkes at trække en gammel bidragsyder tilbage til projektet kan manglende svar på en henvendelse let tolkes som ligegyldighed, og føre til at den nye bidragsyder tænker "så kan det også være lige meget". Tror jeg. -- 26. apr 2011, 00:51 (CEST)
Tanken er netop udsprunget af, at nye brugere måske ikke er så ferme til at vurdere, om en given bruger er aktiv. Jeg anfægter ikke, at en henvendelse om et interessant emne kan virke "æggende". Men hvis man allerede har forladt projektet, kigger man næppe på sin brugerdiskussionsside. Derimod kunne beskeden måske "fange" nogen, som var på vej væk. -- 26. apr 2011, 17:41 (CEST)
